
26 Ιουλίου 2018 


ΤΕΥΧΟΣ Α.Α.Π. 


Αρ 


. Φύλλου 149 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

1 Τροποποίηση του εγκεκριμένου ρυμοτομικού 
σχεδίου του Δήμου Αθηναίων (Ν.Αττικής) και 
ειδικότερα στο Ο.Τ. 124/75 περιοχής της Ακαδημί¬ 
ας Πλάτωνος, με άρση απαλλοτρίωσης σε τμήμα 
κοινόχρηστου χώρου. 

ΑΠΟΦΑΣΕΙΣ 

2 Αναγκαστική απαλλοτρίωση έκτασης για την κα¬ 
τασκευή νέου αγωγού καυσίμων για τις ανάγκες 
της Πολεμικής Αεροπορίας. 


ΔΙΑΤΑΓΜΑΤΑ 

Π) 

Τροποποίηση του εγκεκριμένου ρυμοτομικού 
σχεδίου του Δήμου Αθηναίων (Ν.Αττικής) και 
ειδικότερα στο Ο.Τ. 124/75 περιοχής της Ακα¬ 
δημίας Πλάτωνος, με άρση απαλλοτρίωσης σε 
τμήμα κοινόχρηστου χώρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6), 154 
και 160 (παρ. 1,2) του Κώδικα Βασικής Πολεοδομικής 
Νομοθεσίας (Κ.Β.Π.Ν.) που κυρώθηκε με το άρθρο μόνο 
του από 14.7/27.7.1999 π.δ/τος (Δ' 580). 

2. Τις διατάξεις των άρθρων 31 (παρ.1) και 32 (παρ. 2 
και 3) του ν. 4067/2012 «Νέος Οικοδομικός Κανονισμός» 
(Α' 79), όπως το άρθρο 31 τροποποιήθηκε με το άρθρο 
62 παρ.2 του ν.4280/2014 (ΑΊ59) και όπως το άρθρο 32 
ίσχυε πριν από την τροποποίησή του με το ν.4315/2014. 

3. Τις διατάξεις του άρθρου 20 παρ. 2 περ. ε' του 
ν. 2508/1997 (Α' 124), όπως ίσχυε πριν την τροποποίησή 
του με τους ν.4315/2014 και 4280/2014. 

4. Τις διατάξεις του άρθρου 6 παρ.6 του ν.4315/2014 
«Πράξεις εισφοράς σε γη και σε χρήμα - Ρυμοτομικές 
απαλλοτριώσεις και άλλες διατάξεις» (Α'265). 


5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα που κυ¬ 
ρώθηκε με το άρθρο πρώτο του π.δ/τος 63/2005 (Α'98). 

6. Την υπ 'αριθμ. 4651/2010 απόφαση του Διοικητικού 
Πρωτοδικείου Αθηνών. 

7. Το 2839/18-9-2010 πρακτικό συνεδρίασης της 
Τριμελούς Επιτροπής του Γραφείου Ν.Σ.Κ. του Υπουρ¬ 
γείου Περιβάλλοντος, Ενέργειας και Κλιματικής Αλλαγής. 

8. Την υπ'αριθμ. 6250/7-11-2012 πράξη της συμβο¬ 
λαιογράφου Αθηνών Αθανασίας Ανδρίτσου - Κρόπικ 
«Πράξη ΆφεσηςΤμήματος Οικοπέδου σε κοινή χρήση». 

9. Την υπ'αρ.275/11.9.2012 πράξη της Επιτροπής Ποι¬ 
ότητας Ζωής του δήμου Αθηναίων. 

10. Την 872/2012 γνωμοδότηση του Δημοτικού 
Συμβουλίου Δήμου Αθηναίων. 

11. Το υπ' αρ.83/26-11-2014 υπηρεσιακό σημείωμα 
της Διεύθυνσης Πολεοδομικού Σχεδιασμού και Τράπε¬ 
ζας Γης. 

12. Την υπ' αριθμ. 7/συν.7/28-3-2013 γνωμοδότηση 
του Συμβουλίου Πολεοδομικών Θεμάτων και Αμφισβη¬ 
τήσεων (ΣΥΠΟΘΑ) Αποκεντρωμένης Διοίκησης Αττικής. 

13. Την 38/συν.6/6-8-2014 γνωμοδότηση του Κεντρι¬ 
κού Συμβουλίου Πολεοδομικών Θεμάτων και Αμφισβη¬ 
τήσεων (ΚΕΣΥΠΟΘΑ). 

14. Το από 23.1.2018 π.δ. «Τροποποίηση των όρων και 
περιορισμών δόμησης στα ΟΤ124,126,127 και 128 της 
περιοχής 75 του εγκεκριμένου ρυμοτομικού σχεδίου 
Αθηνών» (ΑΑΠ 21). 

15. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού και του προϋπολο¬ 
γισμού του οικείου Ο.Τ.Α. 

16. Τις 140/2014, 19/2015 και 71/2018 γνωμοδοτή¬ 
σεις του Συμβουλίου της Επικράτειας, με πρόταση του 
Υπουργού Περιβάλλοντος και Ενέργειας, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου Δήμου Αθηναίων (Ν.Αττικής) και ει¬ 
δικότερα σε τμήμα του Ο.Τ. 124 περιοχής 75, γειτονιά 
Ακαδημία Πλάτωνος, το οποίο περικλείεται από τις 
οδούς Παράδρομος Εθνικής Οδού, Ηρούς, Αντιγόνης 

και Ακράγαντος, με άρση απαλλοτρίωσης και μετατρο¬ 
πή κοινοχρήστου χώρου- οδού σε οικοδομήσιμο χώρο 
όπως φαίνεται με στοιχεία Α Β β α Α στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 30064/2018 πράξη του και που 
αντίτυπό του σε φωτοσμίκρυνση συνδημοσιεύεται με 
το παρόν διάταγμα. 

Άρθρο 2 

1. Στο πρόσωπο των οικοπέδων οικοδομημένων ή μη, 
της περιοχής της οποίας τροποποιείται το σχέδιο με το 
άρθρο 1 του παρόντος, επιβάλλεται προκήπιο πλάτους 
πέντε (5) και οκτώ (8) μέτρων και μεταβλητό πλάτους 
από οκτώ (8) έως είκοσι επτά (27) μέτρα, όπως φαίνεται 
στο διάγραμμα του άρθρου 1 του παρόντος. 


2. Επιβάλλεται όριο ακαλύπτου χώρου, όπως φαίνεται 
με μπλε γραμμή στο ίδιο ως άνω διάγραμμα. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 5 Ιουλίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 




ΔΟΡΥΦΟΡΙΚΗ ΕΙΚΟΝΑ ΕΥΡΥΤΕΡΗΣ ΠΕΡΙΟΧΗΣ 


Τεύχος ΑΑΠ 149/26.07.2018 

ΑΠΟΦΑΣΕΙΣ 

Αριθμ. ΔΔΠ Γ 0011904 ΕΞ 2018 

1088Β717, 0440Γ718 (2) 

Αναγκαστική απαλλοτρίωση έκτασης για την κα¬ 
τασκευή νέου αγωγού καυσίμων για τις ανάγκες 
της Πολεμικής Αεροπορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2882/2001 (ΦΕΚ 17/06-02-2001, 
τ.Α') «Κώδικας Αναγκαστικών Απαλλοτριώσεων Ακινή¬ 
των», όπως ισχύουν. 

2. Τις διατάξεις του Ν.ΓΣΙΣΤ/1907 «Περί αναγκαστικής 
απαλλοτριώσεως αγροτικών ή αστικών κτημάτων προς 
ανέγερση στρατιωτικών και ναυτικών κτιρίων και οχυ¬ 
ρωματικών εν γένει έργων». 

3. Τις διατάξεις του ν.1650/1986 σε συνδυασμό με τις 
διατάξεις της απόφ. 69269/5387/21-10-1990 άρθρ. 3 
(ΦΕΚ 678 Τ.Β71990) και της απόφ. ΗΠ 11014/703/ 
Φ. 104/14-3-03 άρθρ.2 (ΦΕΚ 332 τ.Β72003), σύμφωνα με 
τις οποίες για την έκδοση της απόφασης κήρυξης της 
αναγκαστικής απαλλοτρίωσης για έργα που εξυπηρετούν 
σκοπούς Εθνικής Άμυνας δεν απαιτείται η τήρηση των 
προβλεπόμενων στο άρθρ. 3 παράγρ. 1 γτου ν.2882/2001. 

4. Την αρ. πρωτ. Φ. 550/ΑΔ. 6888/ ΣΙ 834/ 06-07-2017 
γνωμάτευση του Γενικού Επιτελείου Αεροπορίας, Κλά¬ 
δος Γ' - Δνση Γ2 περί ανάγκης απαλλοτρίωσης για την 
κατασκευή αγωγού καυσίμων στην περιοχή του Δήμου 
Ασπροπύργου. 

5. Τιςδιατάξειςτουπ.δ. 185/2009 (ΦΕΚ 213/07-10-2009, 
τ.Α') «Ανασύσταση του Υπουργείου Οικονομικών,...». 

6. Το με Α/Α 4-459/6-4-17/ΓΕΑ/Γ2 (φύλλα 1 έως 11) 
κτηματολογικό διάγραμμα (κλίμακας 1: 1000), με τον 
4-460/6-4-17/ΓΕΑ/Γ2 κτηματολογικό πίνακα του Γενικού 
Επιτελείου Αεροπορίας του Υπουργείου Εθνικής Αμύ- 
νης, θεωρηθέν από τον Ιωάννη Καπόπουλο, Τοπογράφο 
Μηχανικό και εγκριθέν από τον Σμχο (Μ) Εμμ. Πασσιά, 
στο οποίο απεικονίζεται η απαλλοτριούμενη έκταση 
συνολικού εμβαδού 54.405 τ.μ. μετά των επικειμένων, 
φερόμενης ιδιοκτησίας Ο.Σ.Ε.,Μαρίνου Δήμητρας, 
Δήμου Ασπροπύργου κ.λ.π.. 

7. Τηνυπ'αρ.Δ6Α1104503ΕΞ2011/21-07-2011 απόφαση 
(ΦΕΚ 1670/27-07-2011, τ.Β') των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών «Έναρξη λειτουργίας της Γενικής Γραμμα¬ 
τείας Δημόσιας Περιουσίας». 

8. Τις διατάξεις του π.δ. 125/2016 (ΦΕΚ 210/05-11 -2016, 
τ.Α') «Διορισμός Υπουργών, Αναπληρωτών Υπουργών 
και Υφυπουργών». 

9. Τηνυπ'αρ.ΥΠΟΙΚ0010218ΕΞ2016/14-11-2016 από¬ 
φαση (ΦΕΚ 3696/15-11-2016, τ.Β') των Πρωθυπουργού 
και Υπουργού Οικονομικών ανάθεσης αρμοδιοτήτων 
στην Υφυπουργό Οικονομικών Αικατερίνη Παπανάτσιου. 


10.Την αρ. Υ10/9-3-2018 (ΦΕΚ 854/2018, τ.Β') απόφα¬ 
ση του Πρωθυπουργού: «Ανάθεση αρμοδιοτήτων στον 
Αναπληρωτή Υπουργό Εθνικής Άμυνας Φώτιο - Φανού¬ 
ριο Κουβέλη». 

11 .Την υπ'αρ.ΔΔΠ 0019694/1088ΒΕΞ2017/04-12-2017 
βεβαίωση της υπηρεσίας περί κάλυψης δαπάνης ποσού 
150.000 ευρώ για τις ανάγκες της Πολεμικής Αεροπορίας. 

12. Το υπ' αρ. Φ. 550/ΑΔ.6889/Σ.1835/12-10-2017 έγ¬ 
γραφο του Γενικού Επιτελείου Αεροπορίας, Κλάδος Γ'- 
Δνση Γ2 του Υπουργείου Εθνικής Αμύνης, με το οποίο 
διαβιβάστηκε συνημμένα φάκελος στοιχείων, με σκοπό 
την έκδοση της προβλεπόμενης από το νόμο κοινής 
υπουργικής απόφασης για την αναγκαστική απαλλο¬ 
τρίωση των υπόψη ακινήτων. 

13. Τ ιςδιατάξειςτου π.δ. 142/2017 (ΦΕΚ 181/23-11 -2017, 
τ.Α') «Οργανισμός Υπουργείου Οικονομικών». 

14. Την με αριθ. ΕΜΠ 227/004/4-4-18 φεκ 195/ΥΟΔΔ 
απόφαση του Πρωθυπουργού και του Υπουργού Οικο¬ 
νομικών σχετικά με το διορισμό του Αθαν. Δημάκη του 
Παναγιώτη στη θέση του μετακλητού Γ.Γ. Δημόσιας Πε¬ 
ριουσίας του Υπ. Οικονομικών, αποφασίζουμε: 

Κηρύσσουμε για λόγους δημόσιας ωφέλειας, την ανα¬ 
γκαστική απαλλοτρίωση έκτασης για την κατασκευή 
νέου αγωγού καυσίμων για τις ανάγκες της Πολεμικής 
Αεροπορίας στην περιοχή του Δήμου Ασπροπύργου 
Περιφέρειας Αττικής, συνολικού εμβαδού 54.405 τ.μ., 
όπως αυτά απεικονίζονται με τα στοιχεία: ΚΙ, Κ2,.. .έως 
Κ79, στο με Α/Α 4-459/6-4-17/ΓΕΑ/Γ2 (φύλλα 1 έως 11) 
κτηματολογικό διάγραμμα (κλίμακας 1: 1000), με τον 
4-460/6-4-17/ΓΕΑ/Γ2 κτηματολογικό πίνακα του Γενι¬ 
κού Επιτελείου Αεροπορίας του Υπουργείου Εθνικής 
Αμύνης, θεωρηθέν από τον Ιωάννη Καπόπουλο, Το¬ 
πογράφο Μηχανικό και εγκριθέν από τον Σμχο (Μ) 
Εμμ. Πασσιά. 

Οι φερόμενοι ιδιοκτήτες των απαλλοτριούμενων 
ακινήτων, όπως εμφανίζονται στον κτηματολογικό πί¬ 
νακα, είναι Ο.Σ.Ε., Μαρίνου Δήμητρα, Δήμος Ασπρο- 
πύργου κ.λ.π. 

Η απαλλοτρίωση κηρύσσεται υπέρ του Ελληνικού 
Δημοσίου και η δαπάνη θα βαρύνει το Υπουργείο Οικο¬ 
νομικών και ειδικότερα τις πιστώσεις του ΚΑΕ 4611 του 
ειδικού φορέα 23-200. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2018 

Οι Υπουργοί 

Αναπληρωτής Υπουργός Υφυπουργός 

Εθνικής Άμυνας Οικονομικών 

ΦΩΤΙΟΣ - ΦΑΝΟΥΡΙΟΣ ΚΟΥΒΕΛΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 






1574 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 149/26.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Π/τίτι '< :■ ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























